elektriske maller
Store norske leksikon,Biologi,Dyreriket,Ryggstrengdyr,Virveldyr,Strålefinnefisker,Mallefisker
Elektriske maller er en fiskefamilie i ordenen mallefisker. Denne familien finnes i Afrika, fra Senegal til Nildalen. Totalt er det registret cirka 20 arter i familien, den mest kjente er Malapterurus electricus.
Artene i denne familien ligner på en kraftig ål, og noen arter kan nå størrelser på opptil 1,2 m. Kroppen er oftest grå eller brun med hvite og svarte tegninger på halepartiet. De elektriske mallene er aktive jegere som som lammer sitt bytte (vanligvis annen fisk) med elektriske støt på opptil 350 volt. Det elektriske organet ligger som et nettverk i underhuden, og utgjøres vesentlig av omdannet kjertelvev og kontrolleres av én eneste, svært tykk nervetråd fra ryggmargens forreste del. I motsetning til hos elektrisk ål så ligger den negative polen i hodet og den positive i halen. Les mer i Store norske leksikon elektrisk fisk elektrisk ål fisk